Bergen Arbeidersamfund

Årsmelding for 2022

I følge Vestland AP sine offisielle tall per. 31. desember 2022 hadde Bergen Arbeidersamfund 173 betalende medlemmer. Det er en oppgang på fire medlemmer fra samme måling i 2021. Bergen arbeidersamfund er det største partilaget i Arbeiderpartiet i Bergen. I Vestland fylke er det seks partilag (i tillegg til Bergen totalt) som er større enn Bergen arbeidersamfund. Antallet aktive medlemmer i vårt medlemsregister er 186 per 12.1.23. For kommende år vil laget ha 12 faste plasser i representantskapet til Arbeiderpartiet i Bergen.

1. Medlemsmøter

Laget avholdt tre medlemsmøter i 2022. Året 2022 har hatt fokus på programprosess og nominasjonsprosess. To av møtene har hatt dette som tema. Det tredje møtet hadde forsvarspolitikk som tema. Sjefen for Bergenhus HV-distrikt 09 informerte om landmakten, Forsvaret på Vestlandet, krigen i Ukraina og HVs da pågående skarpe sikring av lokale olje- og gassinstallasjoner. Den påfølgende debatten var god og møtet har fått meget gode tilbakemeldinger.

2. Annen aktivitet

Styremedlem Linn Kristin Engø har i perioden blitt ordfører i Bergen by. Vi ønsker henne lykke til!

Roger Valhammer er medlem i Bergen arbeidersamfund og har gjort en formidabel innsats for partiet og som byrådsleder for Bergen. Laget vil gjerne takke for alt godt arbeid så langt.

Den parlamentariske situasjonen i Bergen høsten 2022 krevde flere ekstraordinære møter og avklaringer i regi av AiB. Det var viktig for AiB at hele organisasjonen var med og ble hørt selv om det måtte skje på kort varsel. For oss i styret oppleves det som viktig og riktig selv om det tok oppmerksomhet og arbeidskraft fra øvrig arbeid. Styret i BAS organiserte stand på Torgalmenningen i forbindelse med Vestland AP sitt repskap i Bergen. Det har blitt gjennomført en postkasseaksjon. Lagets leder har hatt ett politisk debattinnlegg på trykk i BA. Lagets facebookside har vært meget aktivt brukt i 2022. Siden har nå 995 følgere, I løpet av de siste 90 dager har 1300 personer sett minst ett innlegg fra laget (i følge Facebook).

3. Styremøter

Det ble avholdt fem styremøter i 2022. På grunn av oppdukkende forhold har det i tillegg vært nødvendig å foreta koordineringer og avklaringer internt i styret via e-post og meldingssystem.

4. Medlemskontakt

Nye medlemmer er kontaktet ved innmelding. Manglende innbetaling av medlemskontingent er purret via melding og fra sentralt hold.

5. Tillitsverv i laget

Styret

Leder: Inge Degnepoll

Nestleder: Leonora Hjelle

Sekretær: Bente Jonsson

Kasserer: Geir Mujic Elgsaas

Medlemsansvarlig: Øyvind Gill

Kvinnekontakt: Leonora Hjelle

Medlem: Geir Vik Olsen

Medlem: Linn Kristin Engø

Første vara: Valborg Sweeney

Andre vara: Ronja Bell Breisnes

Representantskapet i Arbeiderpartiet i Bergen:

1. Inge Degnepoll
2. Leonora Standal Hjelle
3. Bente Jonsson
4. Geir Mujic Elgsaas
5. Øyvind Gill
6. Geir Vik Olsen
7. Linn Kristin Engø
8. Valborg Sweeney
9. Ronja Bell Breisnes
10. Roger Valhammer
11. Emil Gadolin
12. Mina Gaupseth
13. Oda Bjerkan
14. Andreas Kjølen
15. Svein Hindal
16. Hamdi Hader Sæther
17. Olav Terje Bergo
18. Øyvind Snibsøer
19. Christian Vassbotn
20. Knut Magne Skaar
21. Svein Arne Trengereid